# data[].attributes.body
' คิด ''.. ให้ดีไว้เสมอ

เพราะ..'' ความคิด'' .. ของคุณ

นำมาสู่.. คำพูด ..

'' พูด ''..ให้ดีไว้เสมอ

เพราะ..'' คำพูด ''..ของคุณ

นำมาสู่ .. พฤติกรรม ..

ทำ..'' พฤติกรรม ''..ให้ดีไว้เสมอ

เพราะ..'' พฤติกรรม ''..ของคุณ

นำมาสู่ .. นิสัย ..

.. คิดดี พูดดี ทำดี ..

ก็จะมีแต่.. เรื่องดีดี ..

อักษร " คอย ออกเสียง

# data[].attributes.body
ยิ่งให้ยิ่งได้ ยิ่งสละออกยิ่งมีเพิ่มพูน

๑. "ไม่บ่น"

เมื่อมีบุญแล้ว ผลแห่งบุญนั้นก็จะแปรสภาพให้เป็นปัญญา ทำให้ยอมรับต่อความเป็นจริงของชีวิต ทำให้รู้เห็นและเข้าใจถึงระดับวาสนาของตนและบุคคลอื่น ความเป็น ไปของชีวิตนั้นขึ้นตรงต่ออำนาจบุญกรรมที่ทำไว้ บ่นไปก็แค่นั้นเอง ที่ได้มา ที่มีอยู่ ที่เสียใจ ที่ไม่ได้ดั่งใจ ทุกสิ่งทุกอย่างนั้น มันคือ “ผลแห่งกรรม” อันเป็นสมบัติของเราเอง

๒. "ไม่กลัว"

เมื่อมีบุญแล้ว ผลแห่งบุญนั้นก็จะแปรสภาพให้เป็นความเข้มแข็ง กล้าหาญ ตามกำลังของบุญฤทธิ์ ทำให้ไม่หวั่นไหวต่ออุปสรรคและปัญหาที่จะเกิดขึ้น เพราะมีความมั่นใจในความเป็นผู้บริสุทธิ์ ความเป็นผู้มีบุญของตน เมื่อจะคิด จะทำอะไรลงไป ล้วนมีกำลังบุญมารองรับทั้งหมดทั้งสิ้น

๓. "ไม่ทำชั่ว"

เมื่อมีบุญแล้ว ผลแห่งบุญนั้นก็จะแปรสภาพให้เป็นตัวควบคุม บริหารจัดการ ตามกำลังของบุญฤทธิ์ ทำให้เกิดความกลัว ความละอายต่อบาป ต่อกรรม

ความผิดน้อยใหญ่ ทั้งในที่ลับและที่แจ้ง เห็นถึงความเสียหาย หลายภพหลายชาติ เห็นถึง ผลกระทบต่อครอบครัว ต่อโลกต่อสังคม อย่างมากมายมหาศาล

๔. "ไม่คิดมาก"

เมื่อมีบุญแล้ว ผลแห่งบุญนั้นก็จะแปรสภาพให้เป็นความสะอาด ความสว่าง ความสงบ ตามกำลังของบุญฤทธิ์ ทำให้เกิดพลังแห่งความสงบ แห่งจิตแห่งใจ ไม่ฟุ้งซ่านรำคาญใจ ไม่คิดเป็นทุกข์ ความคิดทุกความคิด ล้วนนำมาซึ่งความเบิกบานกายใจ ไม่คิดเบิกความทุกข์ มาใช้ก่อน

๕. "รอได้ คอยได้"

เมื่อมีบุญแล้ว ผลแห่งบุญนั้นก็จะแปรสภาพให้เป็นความใจเย็น มีความยืดหยุ่น ตามกำลังของบุญฤทธิ์ ไม่ใจร้อน ใจเร็ว เห็นถึงจังหวะ และโอกาสของชีวิต

๖. "อดได้ ทนได้"

เมื่อมีบุญแล้ว ผลแห่งบุญนั้นก็จะแปรสภาพให้เป็นพลังงานเข้มแข็ง ตามกำลังของบุญฤทธิ์ ทำให้มีความอดทน ที่เป็นหนึ่งเป็นเลิศ มีความคิดที่ไม่หวั่นไหว เห็นความสำเร็จทุกชนิดมาจากความอดทน อดทนอย่างมีความสุข

๗. "สงบได้ เย็นได้"

เมื่อมีบุญแล้ว ผลแห่งบุญนั้นก็จะเป็นสภาพให้เป็นคนที่สงบได้ เย็นได้ ตามกำลังของบุญฤทธิ์ ไม่เป็นคนที่ร้อนรน กระวน กระวาย สับส่าย วุ่นวาย ในสิ่งที่ไม่เป็นสาระ ในสิ่งกำลังจะเกิดขึ้น แม้จะตกอยู่ใน เหตุการณ์ที่เลวร้าย ก็ทำใจได้ เหมือนไม่มีอะไรเกิดขึ้น

๘. "ปล่อยได้ วางได้"

เมื่อมีบุญแล้ว ผลแห่งบุญนั้นก็จะแปรสภาพให้เป็นคนที่รู้จักการละ การวาง ตามกำลังของบุญฤทธิ์ ไม่เป็นคนที่แบกทุกอย่างที่ขวางหน้า ยึดทุกอย่างที่เกิดขึ้น

๙. "รู้ได้ ตื่นได้ และเบิกบานได้"

เมื่อมีบุญแล้ว ผลแห่งบุญนั้นก็จะแปรสภาพให้เป็นความรู้ตื่น เบิกบาน ตามกำลังของบุญฤทธิ์ เป็นผู้รู้ ต่อความ เป็นจริงของชีวิต ไม่ปล่อยชีวิตให้ตกไปในกระแสของความโลภ ความโกรธ ความหลง

คำสอนหลวงตามหาบัว ญาณสัมปันโน

จิตของผู้มีบุญ

# data[].attributes.headline
"เงื่อนไขชีว

# data[].attributes.body
"เงื่อนไขชีวิต"

เวลาผ่าน พ้นไป ไม่หวนกลับ

ตะวันลับ ดับไป ให้โหยหา

ชีวิตพลัน สั้นลงไป ในเวลา

อีกไม่ช้า เวลาครบ จบทุกคน

จงเคร่งครัด ตัดสินใจ ในวันนี้

ว่าจะมี ความสุข ในทุกหน

จะมีทุกข์ หรือสุขไซร้ คือใจตน

เราสิคน กำหนด กฎขึ้นมา

บางคนต้อง มีเงิน สรรเสริญหนัก

บางคนต้อง มีคนรัก เป็นนักหนา

บางคนต้อง มีบ้าน ปานราชา

บางคนต้อง มียศฐา บารมี

หากไม่พบ ครบคาด ที่มาดหมาย

ที่หวังไว้ ยังไม่ได้ ในวิถี

ยังไม่ครบ เงื่อนไข ในชีวี

ไม่อาจมี ความสุข ต้องทุกข์ทน

ไม่ผิดหรอก ที่ตั้งฝัน ให้มันสูง

เพื่อจะจูง ใจเลิศ ให้เกิดผล

แต่อย่ายอม ให้ฝันบัง พรางใจตน

ตามฝันจน ลืมสุข ทุกข์ระทม

มันจะดี กว่าไหม ในวันนี้

หากชีวี ไร้ทุกข์ แสนสุขสม

ตามฝันด้วย ใจสนุก สุขบรม

หัดชื่นชม ความงดงาม ตามมรรคา

ตื่นขึ้นมา พร้อมสรรพ กับความคิด

ว่าชีวิต คือรางวัล ที่สรรหา

คนที่รัก คือสวรรค์ ประทานมา

ไม่อาจหา สิ่งใดเทียบ มาเปรียบปาน

จงอย่าเสีย เวลา แม้สักนิด

เพราะชีวิต อยู่ในวัฏ ฏะสงสาร

แม้เวลา ของเราไซร้ ใช่อยู่นาน

เกินคาดการณ์ เวลาพราก ต้องจากไป

ปฏิบัติ ต่อคน ที่ตนรัก

เหมือนว่าจัก ต้องจากกัน ในวันไหน

ทุกเวลา ทุกนาที อยู่ที่ใด

จงรักษา หัวใจ ใครคนนั้น

จะดูแล พ่อแม่ ที่แก่เฒ่า

จะชื่นชม ลูกเต้า ที่เฝ้าฝัน

จะรักคู่ ชู้ชื่น ทุกคืนวัน

จะแบ่งปัน ความสุข ให้ทุกคน

เพราะชีวิต เรานั้น มันสั้นนัก

อย่าช้าชัก ตัดสินใจ ให้เกิดผล

จะไม่ขอ เสียเวลา มาทุกข์ทน

ทำใจตน ให้สุขล้น จนนิพพาน

Cr : Forward LINE